kardosdrur/scandi-wiki huggingface dataset:
Nihonium

Nihonium (tidl. også eka-thallium) er det 113. grundstof i det periodiske system, med det kemiske symbol Nh, Stoffet findes ikke i naturen, men kan syntetiseres i uhyre små mængder ad gangen i laboratorier. IUPAC har tildelt navnet nihonium for at hædre de japanske forskningsresultater. Navnet stammer fra 'Nihon', der betyder "Japan" på japansk.

Den 30. december 2015 godkendte IUPAC eksistensen af grundstof nummer 113. De gav RIKEN-laboratoriet i Japan retten til at navngive grundstof nummer 113 efter et mytologisk begreb, et mineral, et sted eller land, en egenskab eller en forsker. Efter navneforslaget er offentliggjort, har folk fem måneder til at gøre indsigelser, før navnet bliver permanent.

Egenskaber 
Der foreligger i skrivende stund ikke meget om nihoniums egenskaber. Ud fra stoffets placering i det periodiske system må man forvente et blødt, sølvskinnende metal.

Fremstilling af nihonium 
Som andre tunge grundstoffer skabes nihonium ved kollisioner mellem accelererede ioner af relativt lette grundstoffer, og en "skydeskive" af et tungere grundstof. Herved skabes enten direkte en nihonium-kerne eller et tilsvarende tungt grundstof, som derefter kan henfalde til nihonium.

Historie 
I august 2003 skabte man grundstoffet moscovium ved en kollision mellem 48Ca og 243Am; dette stof henfaldt derefter til det første nihonium-atom videnskaben havde set. Opdagelsen blev offentliggjort den 1. februar året efter af et forskerhold med deltagere fra det Forenede kerneforskningsinstitut i Rusland og Lawrence Livermore National Laboratory i USA.

Isotoper af nihonium 
Man kender syv isotoper af nihonium, og det gennemgående træk blandt disse er at jo tungere isotop, desto længere halveringstid: Således har den tungest kendte nihonium-isotop, 287Nh, også den længste halveringstid; cirka 20 minutter.

Eksterne henvisninger 

Andre metaller
Transuraner
Goldfinger

Goldfinger (Agent 007 contra Goldfinger) er en britisk actionfilm fra 1964. Filmen er den tredje i EON Productions serie om den hemmelige agent James Bond, der blev skabt af Ian Fleming. Den er baseret på Flemings roman af samme navn og følger i store træk denne.

Filmen introducerede eller fastslog en række elementer, der ofte kom til at indgå i de efterfølgende film i serien. Den var for eksempel den første, hvor Bond bruger hjælpemidler i stort omfang, og den første med et besøg i Q's værksted, hvor de laves. Indslag som en karakteristisk håndlanger og en pige der bliver dræbt af skurken samt den generelle tendens til at balancere mellem humor og action går også igen i mange af de efterfølgende film.

Filmen betragtes generelt som den, der for alvor gjorde James Bond populær. De oprindelige romaner solgtes som aldrig før, og der produceredes en masse merchandise. Også en række parodier og kopier blev produceret i de følgende år.

Handling 

Agenten James Bond (Sean Connery) kommer på tværs af rigmanden Goldfinger (Gert Fröbe), da han afslører, at han snyder i kort. Efterfølgende får Bond til opgave at undersøge Goldfingers smugleri af guld. Bond følger Goldfingers spor fra en engelsk golfbane til rigmandens fabrik i Schweiz, hvor han imidlertid bliver taget til fange. Han overbeviser dog Goldfinger om ikke at dræbe sig og kommer i stedet med til Goldfingers store mål: Fort Knox.

Medvirkende 
 Sean Connery – James Bond
 Honor Blackman – Pussy Galore
 Gert Fröbe – Auric Goldfinger
 Shirley Eaton – Jill Masterson
 Tania Mallet – Tilly Masterson
 Harold Sakata – Oddjob
 Martin Benson – Solo
 Cec Linder – Felix Leiter
 Bernard Lee – M
 Desmond Llewelyn – Q
 Lois Maxwell – Miss Moneypenny
 Michael Collins – Auric Goldfinger (stemme)

Gert Fröbe kunne kun lidt engelsk, så han blev dubbet af den engelske skuespiller Michael Collins.

I en af filmens kendte scener bliver Jill Masterson dræbt ved at blive dækket ved guldmaling. På den tid var det en udbredt opfattelse, at man åndede gennem huden, og at man ville dø, hvis den var fuldstændig dækket. I praksis vil kroppen overophede, hvilket dog også kan være livsfarligt, hvis man gør det for længe. Under optagelserne var der læger til stede for at sikre, at der ikke skete noget, ligesom et stykke af Shirley Eatons krop var udækket, for at den efter den tids tro kunne ånde. Scenen og omtalen fik dog efterfølgende folk til at tro, at man faktisk kunne dø af at blive dækket af maling. Det blev forstærket af, at Shirley Eaton efter nogle yderligere film forsvandt fra rampelyset. I praksis var hun dog ikke komme noget til under optagelserne, og hun lever stadig i bedste velgående.

Noter

Eksterne henvisninger 
 

James Bond-film
Britiske film fra 1964
Actionfilm fra Storbritannien
Engelsksprogede film
In Utero

In Utero er Nirvanas 4. album. Det indeholder bl.a stor-hittene Heart Shaped Box og All Apologies. Albummet blev udsendt i 1993.

Numre 
Alle sange af Kurt Cobain, med mindre andet er angivet.
 Serve the Servants – 3:34
 Scentless Apprentice (Cobain/Grohl/Novoselic) – 3:47
 Heart-Shaped Box – 4:39
 Rape Me – 2:49
 Frances Farmer Will Have Her Revenge On Seattle – 4:07
 Dumb – 2:29
 Very Ape – 1:55
 Milk It – 3:52
 Pennyroyal Tea – 3:36
 Radio Friendly Unit Shifter – 4:49
 tourette's – 1:33
 All Apologies – 3:50

Bonus Track 
 Gallons Of Rubbing Alcohol Flow Through The Strip (Cobain/Grohl/Novoselic) – 7:33 (findes på europæiske og australske versioner samt versioner fra andre områder uden for USA).

Album fra 1993
Nirvana-album
Grungealbum
Bleach (album)

Bleach er navnet på Nirvanas debutalbum, som blev udgivet juni 1989 af Sub Pop record label. Bleach solgte i første omgang kun 6000 eksemplarer, men da de efterfølgende udgav pladen Nevermind som blev en væsentligt større succes og gjorde gruppen bredere kendt, begyndte Bleach at sælge igen. Der er nu solgt over fire millioner eksemplarer af Bleach.

Sporliste 
 "Blew"
 "Floyd The Barber"
 "About A Girl"
 "School"
 "Love Buzz"
 "Paper Cuts"
 "Negative Creep"
 "Scoff"
 "Swap Meet"
 "Mr. Moustache"
 "Sifting"
 "Big Cheese" (Kun på CD)
 "Downer" (Kun på CD)

Album fra 1989
Nirvana-album
Grungealbum
Aérospatiale

Aérospatiale var en fransk flyfabrikationsvirksomhed beliggende i Toulouse, Frankrig, som producerede både civile og militære luftfartøjer samt raketter.

Firmaet blev stiftet i 1970 og var en sammenslutning af tre statsejede selskaber, Sud Aviation, Nord Aviation og SÉREB.

I 1992 fandt der en sammenslutning sted mellem det tyske selskab DaimlerBenz Aerospace og Aérospatiales helikopterdivisioner under navnet Eurocopter.

I 1999 blev Aérospatiale lagt sammen med Matra Haute Technologie under navnet Aérospatiale-Matra.

I 2000 fandt der endnu en sammenslutning sted mellem Aérospatiale-Matra og Construcciones Aeronáuticas (CASA) fra Spanien og DaimlerChrysler Aerospace (DASA) fra Tyskland, og man dannede selskabet European Aeronautic Defence and Space Company, EADS.

Produkter 

 Airbus – passagerfly.
 Alouette (helikopter) – helikopter
 Arabsat (satellit) – satellit.
 Ariane (raket) – raket.
 Caravelle – passagerfly.
 Concorde – passagerfly udviklet i samarbejde med British Aircraft Corporation.
 Corvette (passagerfly) – passagerfly.
 Dauphin (helikopter) – helikopter.
 Exocet (missil) – missil.
 Gazelle – helikopter.
 Lama – helikopter. 
 Puma –  helikopter.
 Spacebus 300 – satellit.

Flyproducenter fra Frankrig
Etableret i 1970
EADS
Ophørt i 1999
Steal This Album!

Steal This Album! af System of a Down blev produceret af Rick Rubin og udgivet 26. november 2002. 
Albummet blev hurtigt udgivet efter mange af de ufærdiggjorte (stjålne) sange endte på internettet under navnet Toxicity 2. Bandet udtrykte deres skuffelse over fansene som lyttede til ufærdiggjort materiale og udgav det færdiggjorte kort tid efter. Dog blev mange lyrikker og deres navne ændret på albummet så de ikke matchede med det stjålne og ufærdiggjorte materiale. Det endte også med nogle af sangene ikke kom med på albummet der i blandt Virginity og Outer Space.
Albummets titel kan perspektiveres til Abbie Hoffmans bog Steal this Book.

Sange 
 "Chic 'N' Stu" – 2:23 
 "Innervision" – 2:33 
 "Bubbles" – 1:57 
 "Boom!" – 2:15 
 "Nüguns" – 2:31 
 "A.D.D (American Dream Denial)" – 3:18
 "Mr. Jack" – 4:11
 "I-E-A-I-A-I-O" – 3:08
 "36" – 0:46
 "Pictures" – 2:07
 "Highway Song" – 3:15
 "Fuck the System" – 2:15
 "Ego Brain" – 2:23 
 "Thetawaves" – 2:39
 "Roulette" – 3:21
 "Streamline" – 3:35 (Soundtrack i Scorpion King 2002)

Stjålne version/ufærdiggjorte (Toxicity 2) 
Alle sangene er af Serj Tankian og Daron Malakian medmindre der er andet noteret.

Album fra 2002
System of a Down-album
Traktaten i Zarskoje Selo

Traktaten i Tsarskoje Selo (også Mageskiftetraktakten) var et dansk-russisk mageskifte af landområder i Holsten og Oldenburg. Traktaten gav Danmark garanti for besiddelsen af hele Slesvig og lovning på overdragelse af de gottorpske dele af Holsten. Den blev underskevet 27. august 1773 på slottet i Tsarskoje Selo (i den nuværende by Pusjkin) 24 km syd for Sankt Petersborg.

Deltagere 
Parterne i aftalen var
 Danske Monarki
 Den russiske kronprins Paul (senere zar Paul I af Rusland) i sin egenskab af regerende hertug af Holsten-Gottorp

Forberedelse 
Traktaten havde gennem flere år været genstand for forhandlinger mellem den danske regering og hertug Pauls mor (kejserinde Katharina II), der selv var datter af en gottorpsk prinsesse.

Fra dansk side var formålet med traktaten dels at få Holsten samlet under én fyrste og dels at bidrage til en løsning af de indviklede arveforhold i Det danske Monarki.

Indhold 
Traktaten var et mageskifte, hvor hertug Paul gav afkald på sin del af hertugdømmet Holsten mod at få overladt grevskaberne Oldenburg og Delmenhorst, der havde hørt til Det danske Monarki siden 1667. Hertug Paul overlod snart regentskabet i sine nye grevskaber til sin slægtning fyrstbiskoppen af Lübeck.

Traktaten er blevet betegnet som den største byttehandel (mageskifte) i 1700-tallets Europa.

Følger for Rusland 
Traktaten gjorde den russiske kejser tíl overhoved for fyrstehuset i landet Oldenburg. Derfor skulle ændringer af den oldenburgske tronfølgelov fremover godkendes i Sankt Petersborg. Efter russisk opfattelse gjaldt det samme i Holsten. Derfor kunne den senere kong Christian IX først blive dansk-holstensk tronarving, efter at kejseren havde godkendt ham.

Det russiske synspunkt blev understreget af, at de russiske kejsere helt frem til 1917 kaldte sig Regerende hertuger af Slesvig og Holsten.

Følger for Oldenburg 
I 1774 godkendte den tysk-romerske kejser Josef II, at Oldenburg og Delmenhorst blev slået sammen til hertugdømmet Oldenburg. I 1815 fik landet lov til at kalde sig storhertugdømme. Denne betegnelse var i brug i 1829-1918. Oldenburg, der var blevet republik i 1918, måtte i 1937 afstå det tidligere fyrstebispedømme Lübeck til Preussen.

I slutningen af 1800-tallet godkendte den russiske kejser, at hvis den storhertugelige slægt uddøde, skulle de titulære hertuger af Glücksborg være arvinger til Oldenburg.

Følger for Danmark og Holsten 
I 1851 godkendte den russiske kejser prins Christian af Glücksborg som arving til Holsten. Dette banede vej for, at han under navnet Christian 9. kom på den danske trone i 1863.

I 1937 blev det tidligere fyrstebispedømme Lübeck i Østholsten en del af det dengang preussiske Holsten.

Zarskoje Selo, Traktaten i
Zarskoje Selo, Traktaten i
Zarskoje Selo, Traktaten i
Zarskoje Selo, Traktaten i
Begivenheder i 1773
Biodynamik

Betegnelsen biodynamik (fra græsk læren om livsfunktionerne) kan bære følgende betydninger:
 Udtryk for den  biodynamiske jordbrugslære, der udøves efter idéer af Rudolf Steiner.
 Biodynamisk kraniosakralterapi (kranium-korsben terapi), en alternativ behandlingsform baseret på idéer af William Garner Sutherland.
Pusjkin (by)

Pusjkin (, ; indtil 1918 Zarskoje Selo, , , ; 1918–1937 Detskoje Selo, , , ) er en by 24 km syd for Sankt Petersborg i Rusland. Byen har  indbyggere. Det historiske område med paladserne i Zarskoje Selo blev optaget på UNESCO's Verdensarvsliste i 1990. I 1998 blev byen administrativt en del af Sankt Petersborg.

Historie 

I 1600-tallet var området ejet af svenske adelsmænd. I 1708 skænkede Peter den Store området til sin hustru, den senere regerende kejserinde Katarina 1., hvor hun opførte Katarinapaladset som kejserlig sommerresidens.
 
Det nærliggende Alexander Palads er opkaldt efter Alexander 1., men byggeriet blev allerede sat i gang af hans farmor Katarina den Store.

Det danske mageskifte i Zarskoje Selo 
Traktaten i Zarskoje Selo (også Mageskiftetraktakten) var et dansk-russisk mageskifte af landområder i Holsten og Oldenburg. Traktaten gav Danmark garanti for besiddelsen af hele Slesvig og lovning på overdragelse af de gottorpske dele af Holsten. Den blev underskevet 27. august 1773 på slottet i Tsarskoje Selo (i den nuværende by Pusjkin) 24 km syd for Sankt Petersborg.

Noter

Eksterne henvisninger 

Etableret i 1710
Byer under den føderale by Sankt Petersborg
Sankt Petersborg og beslægtede monumenter
Vollsmose Kirke

Vollsmose Kirke er en kirke i Odense-bydelen Vollsmose. Kirken ligger midt mellem boligblokkene ved siden af det lokale indkøbscenter, Center Øst.

Eksterne kilder og henvisninger 

 Vollsmose Kirke hos KortTilKirken.dk
 Vollsmose Kirke i bogværket Danmarks Kirker (udg. af Nationalmuseet)

Kirker i Odense Kommune
Kirker i Fyens Stift
Kirker i Odense Amt
Kirke
Etableret i 1975
Biodynamisk jordbrug

Biodynamisk jordbrug (af  bíos "liv" og δύναμις dýnamis "kraft") er en metode indenfor økologisk jordbrug oprindeligt udviklet af Rudolf Steiner i 1924. Metoden er baseret på en holistisk opfattelse. Det biodynamiske jordbrugs principper er baseret på de antroposofiske tanker om interaktionen mellem jordbrugets organismer, mennesker og de overnaturlige kræfter fra kosmos (himmellegemerne) med det formål at styrke jordbrugets og husdyrenes sundhed og dermed produkternes kvalitet.
Dette betyder blandt andet en bandlysning af anvendelse af kunstgødning og kemiske sprøjtemidler. Medicin til landbrugets husdyr er heller ikke tilladt. Såning og høst foregår under hensyntagen til planeternes stilling i dyrekredsen og månefaserne.

Jordbrugsformen praktiseres over hele verden, og produkterne handles under garantimærket Demeter, hvilket i Danmark kontrolleres af Demeterforbundet og Plantedirektoratet. Grundet et generationsskifte i det danske landbrug synes Rudolf Steiners landbrugsform at falde tilbage i Danmark til fordel for økologisk landbrug.

Se også 
 Portal:Økologi
 Biodynamisk jordbrug – en film instrueret af Peter Hesseldahl.

Eksterne henvisninger 
 Foreningen for Biodynamisk Jordbrugs hjemmeside
 Kristeligt Dagblad: Biodynamik er for religiøst til yngre bønder
 Artikel om biodynamisk landbrug fra forbrugerbladet Tænk
  Attending the First Organic Agriculture Course: Rudolf Steiner’s Agriculture Course at Koberwitz, 1924

Økologisk jordbrug
Økologi
Pseudovidenskab
Michael Jakobsen

Michael Jakobsen (født 2. januar 1986) er en dansk professionel fodboldspiller, der senest har spillet i den australske klub Adelaide United FC.

Klubkarriere 
Han debuterede for B.93 som femtenårig, og året efter i 2002 fik han Arlas Talentpris. Frank Arnesen, der på det tidspunkt var talentspejder og sportsdirektør for PSV Eindhoven, hentede ham i 2003 til den hollandske klub. Jakobsen faldt dog aldrig til i PSV og skiftede i 2005 til AaB, hvor han hurtigt fik en fast plads på førsteholdet.

Han skiftede til Almería i juli 2010, på det, der var annonceret som en transferaftale. Men i august 2010 udtalte administrerende direktør i AaB, Poul Sørensen, at der var tale om en 1-årig lejekontrakt med efterfølgende købs-forpligtelse. Således kunne Almeria vente et år med at betale transfersummen, som angiveligt var 6-8 millioner kr.

Den 10.august 2012 skrev han under på en 4-årig kontrakt med FC København. Michael Jakobsen blev i juli 2013 udlejet til FC Nordsjælland.

Den 24. januar 2014 købte Esbjerg fB ham fri af hans kontrakt i FC København, og han underskrev en 4-årig aftale. Herfra blev han udlejet til norske Lillestrøm SK i foråret 2016, inden han i sommeren samme år rejste til Australien og klubben Melbourne City. Han skiftede senere til Adelaide United FC.

Landsholdskarriere 
Michael Jakobsen har spillet 72 kampe på forskellige ungdomslandshold, heraf 31 på U/21-landsholdet, som han var en del af til EM-slutrunden i 2006. Han var i en årrække anfører på det danske U/21-landshold.
Han fik debut på A-landsholdet den 28. marts 2009, i VM-kvalifikationskampen mod Malta og spillede i alt fire VM-kvalifikationskampe og en enkelt venskabskamp i 2009. Sidste landsholdskamp var 0-1 nederlaget mod Ungarn den 14. oktober 2009.

Titler

Klub 
AaB
 Superligaen (1): 2007-08
FCK
 Superligaen (1): 2012-13

Referencer

Eksterne henvisninger 

 
 Michael Jakobsen, all-time på superstats.dk

Personer fra København
Fodboldlandsholdsspillere fra Danmark
Fodboldspillere fra AaB
Fodboldspillere fra PSV Eindhoven
Fodboldspillere fra B.93
Fodboldspillere fra UD Almería
Fodboldspillere fra FC København
Fodboldspillere fra FC Nordsjælland
Fodboldspillere fra Esbjerg fB
Fodboldspillere fra Lillestrøm SK
Fodboldspillere fra Melbourne City FC
Nassau

Nassau er navnet på:

 Hertugdømmet Nassau – et tysk hertugdømme 1806-1866
 Hessen-Nassau – et tidligere tysk provins i kongeriget Preussen. Ligger i det nuværende Hessen
 Huset Nassau – en greveslægt, som senere har hersket som konger over Nederlandene (Oranien-Nassau) og storhertuger over Luxembourg, se Oranien
 Nassau (Bahamas) – hovedstaden på Bahamas
 Nassau (Cookøerne)
 Nassau (Erzgebirge) – en bydel i Frauenstein i Freiberg i Sachsen
 Nassau-Diez- et oprindeligt grevskab i det Tysk-romerske rige, rigsfyrstendømme fra 1654
 Nassau-Dillenburg- et oprindeligt grevskab i det Tysk-romerske rige, rigsfyrstendømme fra 1654
 Nassau (Lahn) – en by i Rhein-Lahn-Kreis i det nuværende Rheinland-Pfalz
 Nassau (Unterbergla) – et område i kommunen Unterbergla i Steiermark i Østrig
 Nassau-Usingen – en fyrsteslægt og et fyrstedømme i Tyskland
 Nassau-Weilburg – et oprindeligt grevskab i det Tysk-romerske rige
Korsøgård

Korsøgaard er en hovedgård som ligger 2,5 km øst for Hvam Stationsby ved vejen til Hvilsom i Simested Sogn, Rinds Herred, Aalestrup Kommune.

Korsøgaard Gods er på 278 hektar

Ejere af Korsøgaard 
(1447-1450) Morten Jensen Gyrstinge
(1450-1490) Jens Mortensen Gyrstinge / Oluf Mortensen Gyrstinge
(1490-1497) Oluf Mortensen Gyrstinge
(1497-1500) Anne Olufsdatter Gyrstinge gift Skram
(1500-1539) Peder Skram
(1539-1568) Erik Pedersen Skram
(1568-1587) Laurids Eriksen Skram
(1587) Maren Lauridsdatter Skram gift Hardenberg
(1587-1602) Jacob Hardenberg
(1602-1624) Maren Lauridsdatter Skram gift Hardenberg
(1624-1634) Oluf Clausen Daa / Lisbeth Clausdatter Daa
(1634-1656) Mogens Kaas
(1656-1666) Erik Mogensen Kaas
(1666-1681) Christian Olufsen
(1681-1701) Peder Benzon
(1701-1702) Niels Benzon
(1702-1718) Niels Benzons dødsbo
(1718-1721) Hans Pedersen Benzon
(1721-1745) Christopher Rosenørn
(1745-1775) Peder Christophersen Rosenørn
(1775-1778) Conrad Jørgen Friis
(1778-1796) Lars Hellevad / H.A. Tegder
(1796-1811) H.A. Tegder
(1811-1812) Kirstine Schaarup gift (1) Tegder (2) Kruuse
(1812-1825) M. Galthen Kruuse
(1825-1827) Kirstine Schaarup gift (1) Tegder (2) Kruuse
(1827) Ch. E. Agier
(1827-1837) Kirstine Schaarup gift (1) Tegder (2) Kruuse
(1837-1845) A.M. Lund
(1845-1855) P.H. Lund
(1855-1864) August Theodor Schütte
(1864-1870) C.F.E. greve Rantzau
(1870-1871) Enke Fru Rantzau
(1871-1887) W. Fritze
(1887) Landmandsbanken
(1887-1888) N.J. Poulsen
(1888-1890) A.S. Behrend
(1890-1892) A.S. Behrends dødsbo
(1892-1895) V. Løhde
(1895-1896) Kreditforeningen af jydske Landejendomsbesiddere
(1896-1931) Thomas Smidt
(1931-1970) Christen Greve
(1970-2007) Hans Greve
(2007-2009) Louise Bach Greve
(2009-) Louise Bach Greve / Carlo Bach Greve

Herregårde i Vesthimmerlands Kommune
Herregårde i Viborg Amt
Kabellængde

Kabellængde er et gammelt dansk længdemål. En kabellængde = 100 favne = 188,312 meter.

Denne længde ændredes, da det i 1907 bestemtes med meterloven, at en kabellængde skulle svare til 1/10 sømil = 185,2 meter.

En engelsk kabellængde (Cable length) = 120 fathoms = 240 yards = ca. 219 meter.

Se også 
Danske enheder

Gamle danske enheder
Ran (nordisk mytologi)

Ran er Ægirs kone i nordisk mytologi. Hun fanger sømænd på havet. Med sit store net trækker hun dem ned og de lider druknedøden.

Hun har ni døtre sammen med Ægir.

Se også 
 De nordiske guders familietræ

Eksterne henvisninger

Jætter
Vindbøjtel

En vindbøjtel er et udtryk, der bruges om en person der enten er opblæst eller skifter mening som vinden blæser.

Betydningen "opblæst" kommer af den tyske betydning af ordets rod (Windbeutel), som er en taske eller pung fyldt med luft, oftest brugt om bagværk af vandbakkelse. Betydningen "at skifte mening" kommer af ordets anden brug, nemlig "noget der bøjer af for vinden", og det bliver mere og mere anvendt.

Se også 
 Vendekåbe

Ekstern henvisning 
 Vindbøjtel — ODS

Metaforer
Menneskeadfærd
Nedsættende udtryk
Damiano Cunego

Damiano Cunego (født 19. september 1981) er en tidligere italiensk professionel cykelrytter.

Karriere 
Cunego blev født ved Cerro Veronese (Veneto). Han fik sit større gennembrud i 2004, da han vandt Giro d'Italia på holdet Saeco, som blev til Lampre-Caffita i 2005. Cunegos styrke i denne Giro var en overraskelse, og han vandt blandt andet over sin egen kaptajn Gilberto Simoni. Der var kamp til stregen mellem de to ryttere, hvor Simoni kaldte Cunego "idiot og tyv". I 2006 vandt han ungdomskonkurrencen i Tour de France, men har siden måtte opgive idéen om at gentage en samlet Grand Tour-triumf.

Grand Tour-resultater 

 udg. = udgået

Noter og referencer

Eksterne henvisninger 

Mandlige cykelryttere fra Italien
Giro d'Italia-vindere
Airbus Group

European Aeronautic Defence and Space Company EADS N.V., normalt forkortet til EADS er et stort europæisk luft- og rumfartsselskab, stiftet 10. juli 2000 ved fusionen mellem Aérospatiale-Matra fra Frankrig, Construcciones Aeronáuticas (CASA) fra Spanien og  DaimlerChrysler Aerospace (DASA) fra Tyskland. Selskabet udvikler og markedsfører civile og militære fly såvel som missiler, rumraketter og lignende systemer og har hovedkvarter i München i Tyskland. EADS ejer yderligere bl.a. Airbus og Eurocopter.

Ekstern henvisning 
EADS hjemmeside 

EADS
Køreledning

En køreledning er den ledning, der som plusledning overfører strøm til et elektrisk tog eller en sporvogn. Minusledningen er typisk skinnerne. Køreledningen er en hårdt opspændt ledning på langs over jernbanestrækningen. Den hænger i siksak for at fordele slidet jævnt over strømaftageren (pantografen) under kørslen. De to elektriske ledere udgør tilsammen forsyningskablet.

Inden for sporvejsdrift benævnes køreledningen køretråd. Hvis der anvendes trolleystang som strømaftager, er køretråden, når den deler sig ved sporskifter, forsynet med et luftvige, et trekantet beslag med kanter, der fører trolleystangen i den rigtige retning. Placeringen af luftviget nogle meter efter sporskiftet medfører, at trolleystangen automatisk bliver trukket til den rigtige side, når den når luftviget. I dag anvendes næsten kun pantografstrømaftager ved sporveje, hvorved luftviger kan undværes, hvorimod køretråden skal ophænges i siksak.

Også trolleybusser, der er elektriske busser, anvender to køreledninger, en plus- og en minusledning. Da trolleybussens bane gennem f.eks. en kurve ikke er fastlagt som ved skinnebårne køretøjer, må luftviger her udformes som deciderede "luftsporskifter", oftest radiostyrede, på køretråden.

I Danmark findes køreledninger hovedsageligt på Sjælland, Fyn og i særdeleshed på S-togsstrækningerne i Københavnsområdet. Her anvendes 1.650 volt jævnstrøm i køreledningerne til S-tog og ca. 25.000 volt, 50 Hz vekselstrøm på fjernbanerne (til visse regionaltog, intercitytog og godstog). Fra 2017 bruges køreledning også på Aarhus Letbane, hvor der anvendes 750 volt jævnstrøm.

Se også 

 Pantograf
 Strømaftager
 Elektrificering

Jernbaneanlæg
Elektrisk energiinfrastruktur
Elektrisk traktion
Elektriske kabler